
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1029 

24 Απριλίου 2014 


ΑΠΟΦΑΣΕΙ Σ 

Αριθμ. πράξης 18/2014 

Ίδρυση και Κανονισμός Λειτουργίας του Πνευματικού- 
Νεανικού Κέντρου της Ενορίας Αγίας Τριάδος Ηρα¬ 
κλείου. 

Ο ΑΡΧΙΕΠΙΣΚΟΠΟΣ ΚΡΗΤΗΣ 
Έχοντες υπόψη: 

α) Τας ιερός υποχρεώσεις προς το Χριστεπώνυμον 
Πλήρωμα της Εκκλησίας 

β) Τους Θείους και Ιερούς Κανόνας, οι οποίοι επιβάλ¬ 
λουν εις τον Επίσκοπον να μεριμνά δια την πνευματικήν 
και ηθικήν ανάπτυξιν και καλλιέργειαν του ποιμνίου του 
γ) Τας σχετικός διατάξεις του Νόμου 4149/1961 «Περί Κα¬ 
ταστατικού Χάρτου της εν Κρήτη Ορθοδόξου Εκκλησίας» 
δ) Τας σχετικός διατάξεις του Νόμου 590/1977 «Περί 
Καταστατικού Χάρτου της Εκκλησίας της Ελλάδος» 
ε) Την παρ. 8 του άρθρου 6 του Κανονισμού 2/2014 της 
Ιερός Επαρχιακής Συνόδου της Εκκλησίας Κρήτης «Περί 
συγκρότησης, σύγλησης, λειτουργίας και αρμοδιοτήτων 
των Μητροπολιτικών Συμβουλίων της Ιερός Αρχιεπισκο¬ 
πής και των Ιερών Μητροπόλεων της Εκκλησίας Κρήτης» 
(ΦΕΚ 66/Α/12.3.2014). 

στ) Την υπ’ αριθ. 36/31-3-2014 απόφασιν του Μητρο- 
πολιτικού Συμβουλίου της Ιερός Αρχιεπισκοπής Κρήτης, 
δί ης εγκρίνεται ο Κανονισμός Λειτουργίας του Πνευ- 
ματικού-Νεανικού Κέντρου της Ενορίας Αγίας Τριάδος 
Ηρακλείου, αποφασίζομεν: 

α) Ιδρύομεν ΕκκλησιαστικόνΊδρυμα με την επωνυμίαν 
«ΠΝΕΥΜΑΤΙΚΟ - ΝΕΑΝΙΚΟ ΚΕΝΤΡΟ ΕΝΟΡΙΑΣ ΑΓΙΑΣ ΤΡΙ- 
ΑΔΟΣ ΗΡΑΚΛΕΙΟΥ» το οποίον θα έχει την έδραν αυτού 
εις τον ανωτέρω Ιερόν Ναόν. 

β) Τα σχετικά με την διοίκησιν, τον σκοπόν, την λει¬ 
τουργίαν και την διαχείρισιν του Ιδρύματος ρυθμίζονται 
με τον εγκριθέντα Κανονισμόν αυτού. 

ΚΑΝΟΝΙΣΜΟΣ ΛΕΙΤΟΥΡΓΙΑΣ ΠΝΕΥΜΑΤΙΚΟΥ - 
ΝΕΑΝΙΚΟΥ ΚΕΝΤΡΟΥ ΕΝΟΡΙΑΣ ΑΓΙΑΣ ΤΡΙΑΔΟΣ 
ΗΡΑΚΛΕΙΟΥ 

Αρθρο 1 

Σύσταση - Τίτλος -Έδρα 

Στην περιφέρεια της Ιερός Αρχιεπισκοπής Κρήτης 
συνίσταται παρά την Ενορία, Πνευματικό - Νεανικό Κέ¬ 


ντρο, λειτουργεί ως Νομικό Πρόσωπο Ιδιωτικού Δικαίου 
Μη κερδοσκοπικού χαρακτήρα με την επωνυμία «ΠΝΕΥ¬ 
ΜΑΤΙΚΟ - ΝΕΑΝΙΚΟ ΚΕΝΤΡΟ ΕΝΟΡΙΑΣ ΑΓΙΑΣ ΤΡΙΑΔΟΣ 
ΗΡΑΚΛΕΙΟΥ», το οποίο έχει έδρα το Ηράκλειο, και διέ- 
πεται από τον παρόντα κανονισμό. 

Αρθρο 2 
Σκοπός 

Σκοπός του κέντρου είναι να συμβάλει στο αρτιότερο 
Πνευματικό, Πολιτιστικό, Ποιμαντικό, Κατηχητικό, Κοινω¬ 
νικό και Φιλανθρωπικό έργο της ενορίας με: 

α) Τη μελέτη και σπουδή της Ορθόδοξης Παράδοσης 
της Εκκλησίας μας. 

β) Τη συμπαράσταση στις βαθύτερες ανάγκες της 
πνευματικής αναζήτησης και καλλιέργειας των νέων. 

γ) Τη σωστή αξιοποίηση του ελεύθερου χρόνου των 
νέων της ενορίας σε ένα οικείο και φιλικό περιβάλλον. 

δ) Με την παροχή στους νέους ψυχαγωγίας ποιότη¬ 
τας, σε πολιτισμένο περιβάλλον που θα σέβεται την 
προσωπικότητα τους. 

ε) Η καλλιέργεια της αγάπης προς τις τέχνες, την μου¬ 
σική, τις παραδοσιακές και καλλιτεχνικές ενασχολήσεις 

Αρθρο 3 

Μέσα για την επίτευξη των σκοπών: 

1) Η λειτουργία Πνευματικού-Νεανικού Κέντρου για 
την πνευματική κατάρτιση, οικοδομή και τη δημιουργική 
απασχόληση και ψυχαγωγία των νέων. 

2) Η αξιοποίηση του ανθρώπινου δυναμικού της ενο¬ 
ρίας που εμφορείται από εκκλησιαστική συνείδηση και 
ορθόδοξο εκκλησιαστικό φρόνημα και την συνδρομή 
ικανών πνευματικών ανθρώπων, κληρικών και λαϊκών. 

3) Η οργάνωση καλλιτεχνικών εκθέσεων, θεατρικών 
παραστάσεων, μουσικών και ψυχαγωγικών εκδηλώσεων, 
τοπικών και εθνικών χορών. 

4) Η συγκέντρωση, ταξινόμηση, συντήρηση και αξιο¬ 
ποίηση λαογραφικού, τοπικού παραδοσιακού και εκκλη¬ 
σιαστικού υλικού με την οργάνωση Μόνιμου Μουσείου. 

5) Η διοργάνωση ομιλιών και διαλέξεων διαφωτιστικού, 
εκπαιδευτικού περιεχομένου, σεμιναρίων και συνεδρίων. 

6) Η δημιουργία παραδοσιακών τμημάτων για τη δι¬ 
άσωση, διατήρηση και διάδοση της πολιτιστικής μας 
παράδοσης. 

7) Η οργάνωση δανειστικής βιβλιοθήκης, τμήματος 
πληροφορικής, νέων τεχνολογιών και εργαστηρίων για 

την ανάπτυξη καλλιτεχνικών ταλέντων και δεξιοτεχνίας 
των νέων αλλά και όλων των ηλικιών. 

8) Η οργάνωση εκδρομών, επισκέψεων, ξεναγήσεων 
περιβαλλοντικού, πολιτιστικού περιεχομένου και αγω¬ 
γής υγείας. 

9) Οργανώνοντας γραφείο για την διευκόλυνση της 
επικοινωνίας των μελών. 

10) Πραγματοποιώντας παραστάσεις και κάνοντας τις 
ενέργειες που επιβάλλονται για την προβολή του έρ¬ 
γου και τη δραστηριότητα του Πνευματικού - Νεανικού 
Κέντρου και της ενορίας. 

11) Πραγματοποιώντας μελέτες. 

12) Εκδίδοντας ενημερωτικό περιοδικό έντυπο. 

13) Ενεργώντας τις επιβαλλόμενες συνεργασίες με 
άλλα πνευματικά κέντρα για την προώθηση του έργου 
των μελών, αλλά και για την ανταλλαγή απόψεων και 
ιδεών για την αναβάθμιση της πνευματικής ποιότητας 
των μελών. 

14) Δημιουργώντας Παραδοσιακό Εργαστήρι, στο 
οποίο θα προσφέρονται μαθήματα Βοτανολογίας, Πα¬ 
ρασκευής παραδοσιακών Προϊόντων, Κοπτικής-Ραπτι- 
κής, πλεκτικής κ.τ.λ. 

15) Επιτραπέζια παιχνίδια, σκάκι, πινγκ πονγκ κ.λπ. 

16) Εκμάθηση παραδοσιακών χορών, μουσικών οργά¬ 
νων, βυζαντινής μουσικής, βυζαντινής αγιογραφίας, ζω¬ 
γραφικής και κατασκευής κοσμήματος, ξυλογλυπτικής, 
κεραμικής, ψηφιδωτού κ.τ.λ. 

17) Αθλητικές δραστηριότητες. 

18) Παιδική και Παραδοσιακή χορωδία. 

19) Επιμόρφωση στελεχών, στήριξης οικογένειας, και 
συμπαράστασης μαθητών, φοιτητών, και νέων μέσω 
σεμιναρίων και ομιλιών. 

20) Ιδρύοντας Κοινωνικό Φροντιστήριο, για τις ανά¬ 
γκες της ενισχυτικής διδασκαλίας των νέων. 

21) Χώρος φιλοξενίας φοιτητών. 

22) Δημιουργώντας ιστοσελίδα της ενορίας. 

23) Ιδρύοντας τράπεζα αίματος και άλλα παρεμφερές 
σε συνεργασία με ιατρικό και νοσηλευτικό σύλλογο. 

24) Λειτουργίας και εκμετάλλευσης καταστήματος 
πώλησης ειδών εκκλησιαστικού - παραδοσιακού πε¬ 
ριεχομένου, πολλά από τα οποία θα κατασκευάζονται 
από το Παραδοσιακό Εργαστήριο της ενορίας μας και 
θα διατίθενται για τους σκοπούς του Πνευματικού -Νε¬ 
ανικού Κέντρου. 

*Οποιοσδήποτε άμεσος ή έμμεσος σκοπός του κέ¬ 
ντρου με κίνητρο τη συνεργασία με άλλους συλλόγους 
που άπτονται πολιτικών ή συντεχνιακών σκοπών απα¬ 
γορεύεται. 

Αρθρο 4 
Διοίκηση 

Το Πνευματικό -Νεανικό Κέντρο τελεί υπό την επο- 
πτεία του Σεβασμιωτάτου Αρχιεπίσκοπου Κρήτης. 

Διοικείται από πενταμελές (5) Διοικητικό Συμβούλιο 
(Δ.Σ.) και απαρτίζεται από: 

Α)Ένα εκ των Εφημερίων της Ενορίας ΑΓΙΑΣ ΤΡΙΑΔΟΣ, 
ως Πρόεδρο του Κέντρου. 

Β) Ένα μέλος του εκκλησιαστικού συμβουλίου της 
Ενορίας. 

Γ) Από τρία (3) μέλη, άνδρες και γυναίκες, που διακρί- 
νονται για την πνευματική τους κατάρτιση, ωριμότητα 
και ενδιαφέρον τους για το έργο της Ενορίας. 

Τα μέλη του Διοικητικού Συμβουλίου διορίζονται για 
μια τριετία από τον Σεβασμιώτατο Αρχιεπίσκοπο Κρή¬ 


της, ύστερα από έγγραφη πρόταση της ενορίας και του 
Προέδρου του Εκκλησιαστικού Συμβουλίου. 

Το Εκκλησιαστικό Συμβούλιο δύναται να προτείνει και 
τρία (3) αναπληρωματικά μέλη για την ορθή λειτουργία 
του Δ.Σ. του Κέντρου. 

Το Διοικητικό Συμβούλιο (Δ.Σ.) του Πνευματικού -Νε¬ 
ανικού Κέντρου συγκροτείται σε σώμα κατά την πρώ¬ 
τη συνεδρίαση του, εκλέγοντας τον Αντιπρόεδρο, τον 
Γραμματέα και τον Ταμία. Η προσφορά των μελών εί¬ 
ναι τιμητική και άνευ αμοιβής. Μέλη του Δ.Σ. μη αντα- 
ποκρινόμενα στα καθήκοντα τους αντικαθίστανται με 
απόφαση του Σεβ. Αρχιεπισκόπου Κρήτης, ύστερα από 
πρόταση του Εκκλησιαστικού Συμβουλίου της Ενορίας 
και του Προέδρου του Δ.Σ. του Πνευματικού- Νεανικού 
Κέντρου. 

Άρθρο 5 
Αρμοδιότητες 

Α) Κάθε θέμα που αφορά στη λειτουργία και την συ¬ 
ντήρηση του) Το Δ.Σ. του Πνευματικού Νεανικού Κέντρου 
αποφασίζει με σχετική πλειοψηφία των παρόντων τα¬ 
κτικών μελών. Σε περίπτωση ισοψηφίας υπερισχύει η 
ψήφος του Προέδρου. 

Β) Συνεργάζεται με το Εκκλησιαστικό Συμβούλιο του 
Ιερού Ναού και μπορεί να αποφασίζει τη σύσταση Το- 
μέων ή Τμημάτων Διακονίας, να καθορίζει τις αρμοδιό¬ 
τητες τους και να διορίζει υπευθύνους, εκτιμώντας το 
ήθος και την προσφορά των προς την Ενορία. 

Γ) Μεριμνά για την εξεύρεση οικονομικών πόρων και 
την καλή και σωστή λειτουργία του. 

Δ) Συντάσσει τον προϋπολογισμό και τον απολογισμό 
του Κέντρου και υποβάλλει στην Ιερά Αρχιεπισκοπή 
προς έγκριση. 

Το Δ.Σ., προς αρτιότερη εκπλήρωση των σκοπών του 
και την ομαλή λειτουργία του, δύναται να αποφασίσει: 

1) Για τον καθορισμό θέσεων προσωπικού που δεν 
έχουν καθοριστεί στον παρόντα κανονισμό, για τα απαι- 
τούμενα προσόντα και δικαιολογητικά του προσληφθη- 
σομένου προσωπικού, καθώς και για τις αρμοδιότητες 
των προσώπων και των καθοριζομένων θέσεων. 

2) Για την πρόσληψη του απαραίτητου έμμισθου ή 
άμισθου προσωπικού, να διορίζει έμμισθους ή άμισθους 
υπεύθυνους και το προσωπικό αυτών. 

Ε) Συνέρχεται τακτικά κάθε τρίμηνο και εκτάκτως 
μετά από πρόσκληση του Προέδρου κάθε φορά που 
παρίσταται ανάγκη ή με αίτηση τριών τουλάχιστον τα¬ 
κτικών μελών του Δ.Σ. 

Για την ύπαρξη απαρτίας πρέπει να παρευρίσκονται 
ο Πρόεδρος ή με εντολή του, ο Αντιπρόεδρος και τα 
δύο τουλάχιστον τακτικά μέλη του Δ.Σ. 

Αρθρο 6 

Καθήκοντα των μελών του Δ.Σ 

Ο Πρόεδρος του Δ.Σ. εκπροσωπεί το Πνευματικό Νεα¬ 
νικό Κέντρο ενώπιον κάθε Αρχής, Δημόσιας ή Δημοτικής 
και σε οποιαδήποτε Εκκλησιαστική, Δικαστική, Διοικητι¬ 
κή, Οικονομική, Φορολογική Αρχή και Υπηρεσία και σε 
κάθε Οργανισμό και ενώπιον Συμβολαιογράφου και σε 
περίπτωση κωλύματος αυτού, το Πνευματικό Νεανικό 
Κέντρο εκπροσωπεί ο Αντιπρόεδρος αυτού και τούτου 
κωλυομένου άλλο μέλος του Δ.Σ. αρμοδίως εξουσιοδο¬ 
τημένο. Ο Πρόεδρος, προεδρεύει των συνεδριάσεων του 
Κέντρου, υπογράφει τη σχετική αλληλογραφία, καθώς 

και τα γραμμάτια εισπράξεων και εντάλματα πληρωμών, 
σε συνεργασία με τον γραμματέα και τον ταμία. Επίσης 
καταθέτει και αναλαμβάνει χρήματα από τραπεζικούς 
λογαριασμούς του Κέντρου. 

Ο Αντιπρόεδρος αναπληρώνει τον Πρόεδρο όταν εκεί¬ 
νος απουσιάζει ή κωλύεται στην άσκηση των καθηκό¬ 
ντων του. Επίσης, εκτελεί τα καθήκοντα που μπορεί να 
του αναθέσει αρμοδίως ο Πρόεδρος. 

Ο Γραμματέας τηρεί το αρχείο του Πνευματικού Νε¬ 
ανικού Κέντρου, διεκπεραιώνει την αλληλογραφία, συ¬ 
ντάσσει τα πρακτικά συνεδριάσεων και συνυπογράφει 
με τον πρόεδρο τα εντάλματα πληρωμών και τα λοιπά 
έγγραφα. 

Ο Ταμίας τηρεί τα βιβλία εσόδων και εξόδων, φυλάσ¬ 
σει τα χρήματα, καταχωρεί τα γραμμάτια εισπράξεων 
και τα εντάλματα πληρωμών, καταθέτει και αναλαμβάνει 
χρήματα από τραπεζικούς λογαριασμούς του Κέντρου, 
συνυπογράφει με τον Πρόεδρο κάθε δικαιολογητικό 
που αφορά το ταμείο. 

Τα τακτικά μέλη του Δ.Σ. μετέχουν στις συνεδριάσεις 
του Συμβουλίου και βοηθούν στην όσο το δυνατόν κα¬ 
λύτερη λειτουργία του Κέντρου με όποιο τρόπο τους 
ζητηθεί από το Δ.Σ. Επίσης, τα αναπληρωματικά μέλη 
μπορούν να λαμβάνουν μέρος στις συνεδριάσεις του 
Δ.Σ. προαιρετικά, χωρίς δικαίωμα ψήφου. Βοηθούν και 
αυτά σε ό,τι χρειασθεί για την εύρυθμη λειτουργία του 
Κέντρου. 

Αρθρο 7 
Βιβλία 

Η οικονομική διαχείριση του Κέντρου είναι ενιαία και 
αφορά σε όλα τα τμήματα του. Διατηρεί βιβλίο πρα¬ 
κτικών, βιβλίο εσόδων-εξόδων, βιβλίο πρωτοκόλλου και 
σχετικούς φακέλους αρχείου. Τα βιβλία αυτά θεωρού¬ 
νται από την Ιερά Αρχιεπισκοπή Κρήτης, η οποία ασκεί 
τον οικονομικό έλεγχο διαχειρίσεως του Κέντρου. Ο δε 
ετήσιος προϋπολογισμός και απολογισμός του ταμεί¬ 
ου υποβάλλεται και εγκρίνεται από το Μητροπολιτικό 
Συμβούλιο της Ιεράς Αρχιεπισκοπής Κρήτης. 

Άρθρο 8 

Πόροι του Πνευματικού Νεανικού Κέντρου 

α) Οι επιχορηγήσεις από τον Ενοριακό Ναό αναλό- 
γως των αναγκών του Κέντρου και των οικονομικών 
δυνατοτήτων του Ναού και άλλων νομικών προσώπων. 

β) Από κάθε φύσεως προαιρετικές εισφορές, δωρεές, 
κληρονομιές ή κληροδοτήματα. 

γ) Από πάσης φύσεως έσοδα, διοργάνωση εκδηλώ¬ 
σεων, καλλιτεχνικών παραστάσεων, οικονομικές ενισχύ¬ 
σεις διαφόρων φορέων και συλλόγων, δωρεών, 
δ) Από εράνους και λαχειοφόρους αγορές, 
ε) Από ενοίκια κινητής ή ακινήτου περιουσίας, 
στ) Από κάθε παροχή ή επιχορήγηση του Κράτους, 
Περιφερειακής Αυτοδιοίκησης ή του Δήμου, ή από Ευ¬ 
ρωπαϊκά και Διεθνή προγράμματα ή και άλλη νόμιμη 
επιχορήγηση, εισφορά ή οικονομική ενίσχυση. 

ζ) Έσοδα από τις εκδηλώσεις και άλλες δραστηριό¬ 
τητες του Πνευματικού- Νεανικού Κέντρου. 


η) Από πωλήσεις προϊόντων του Παραδοσιακού Ερ¬ 
γαστηρίου. 

θ) Διάφοροι άλλοι πόροι, μη κατονομαζόμενοι στον 
παρόντα Κανονισμό, τους οποίους θα συστήσει και θα 
εξεύρει το Δ.Σ. του Πνευματικού Νεανικού Κέντρου. 

ι) Κάθε έσοδο το οποίο δεν προβλέπεται ανωτέρω 
και προέρχεται από νόμιμη πηγή. 

Αρθρο 9 
Διάθεση πόρων 

Οι πόροι του Πνευματικού Νεανικού Κέντρου διατί¬ 
θενται: 

α) Για τις ανάγκες λειτουργίας του Πνευματικού Νεανι¬ 
κού Κέντρου (θέρμανση, φωτισμός, ύδρευση, τηλεπικοι¬ 
νωνίες, καθαριότητα, αναλώσιμα κ.τ.λ.) και συντήρησης 
του κτηρίου. 

β) Γ ια τον εξοπλισμό του Πνευματικού -Νεανικού Κέ¬ 
ντρου. 

γ) Γ ια την αγορά βιβλίων - ενίσχυση βιβλιοθήκης - δι¬ 
οργάνωση συνεδρίων, εορτών, εκδηλώσεων, εκδρομών 
και λοιπών δραστηριοτήτων. 

δ) Γ ια την εκτύπωση διαφόρων απαραίτητων εντύπων 
για τη λειτουργία του Κέντρου. 

ε) Για την αμοιβή του προσωπικού καθαριότητας ή 
άλλου έμμισθου προσωπικού. 

στ) Γ ια χορήγηση υποτροφιών σε μαθητές, φοιτητές 
και σπουδαστές. 

Άρθρο 10 

Σφραγίδα 

Το Πνευματικό Νεανικό Κέντρο φέρει σφραγίδα με τον 
τίτλο σε κυκλική επιγραφή. Στο κέντρο θα φέρει, εικόνα 
της Αγίας Τριάδος, στον εξωτερικό κύκλο τις λέξεις: 
«ΕΝΟΡΙΑ ΑΓΙΑΣ ΤΡΙΑΔΟΣ ΗΡΑΚΛΕΙΟΥ», στον εσωτερικό 
«ΠΝΕΥΜΑΤΙΚΟ- ΝΕΑΝΙΚΟ ΚΕΝΤΡΟ». 

Άρθρο 11 

Το Πνευματικό Νεανικό Κέντρο διαλύεται, όταν και 
όπως ο νόμος ορίζει, με απόφαση του Σεβ. Αρχιεπισκό¬ 
που Κρήτης, όταν δεν εκπληρώνει την αποστολή του ή 
παρεκκλίνει του σκοπού του. Κάθε κινητό και ακίνητο 
του στοιχείο ακόμα και οικονομικό, μεταβιβάζεται, χωρίς 
καμία άλλη ενέργεια, στον Ναό Αγίας Τριάδος Ηρα¬ 
κλείου, στον οποίο και ανήκει άμεσα κάθε περιουσιακό 
στοιχείο του Πνευματικού Νεανικού Κέντρου. 

Αρθρο 12 

Ο Κανονισμός αυτός ισχύει από τότε που θα δημο- 
σιευθεί, σύμφωνα με το Νόμο, στο επίσημο Δελτίο της 
Εκκλησίας της Κρήτης «Απόστολος Τίτος» και στην 
Εφημερίδα της Κυβερνήσεως. 

Ο παρών Κανονισμός τροποποιείται με απόφαση του 
Σεβ. Αρχιεπισκόπου Κρήτης, μετά από πρόταση του Δ.Σ. 
του Ιδρύματος και με σύμφωνη γνώμη του Εκκλησια¬ 
στικού Συμβουλίου. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 9 Απριλίου 2014 

Ο Αρχιεπίσκοπος 
| Ο Κρήτης ΕΙΡΗΝΑΙΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφιί ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε,-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: Ιι1ίρ://νννννν.β1.9Γ - β-πιαΐΙ: ννβόπΐ33ΐβΓ.βί@βί.9τ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 












































































